Document ID: /roh_data/filtered/fineweb-2-filterrobots_roh.jsonl.gz/39810

A Lumneins en la vischnanca da Trun è in töffist sa disgrazià sonda endamaun mortalmain. Quai ha communitgà la Polizia chantunala. Il giuven da 18 onns saja charrà en direcziun da Glion. Suenter in manever da surpassar saja el cupitgà sin la via bletscha e collidà silsuenter fermamain cun la saiv directiva.
Pervi da las grevas blessuras saja el mort anc al lieu. Il servetsch da salvament Surselva sco er in helicopter da la Rega sajan stads en acziun. La via è stada serrada per duas uras.